CBG บวก 3% โบรกฯแนะซื้อเป้า 118 บ. รับยอดขาย Woody C+Lock ดีเกินคาด
CBG บวก 3% โบรกฯแนะซื้อเป้า 118 บ. รับยอดขาย Woody C+Lock ดีเกินคาด ล่าสุดอยู่ที่ 94.75 บาท บวก 2.75 บาท หรือ 2.99% มูลค่าซื้อขาย 349.88 ล้านบาท
CBG บวก 3% โบรกฯแนะซื้อเป้า 118 บ. รับยอดขาย Woody C+Lock ดีเกินคาด ล่าสุดอยู่ที่ 94.75 บาท บวก 2.75 บาท หรือ 2.99% มูลค่าซื้อขาย 349.88 ล้านบาท
17 มิ.ย. 2563

ผู้สื่อข่าวรายงานว่า ราคาหุ้น บริษัท คาราบาวกรุ๊ป จำกัด (มหาชน) หรือ CBG ล่าสุด ณ เวลา 11.19 น. อยู่ที่ 94.75 บาท บวก 2.75 บาท หรือ 2.99% สูงสุดที่ 95.25 บาท ต่ำสุดที่ 91 บาท ด้วยมูลค่าซื้อขาย 349.88 ล้านบาท

ทั้งนี้ บล.เคทีบี (ประเทศไทย) ระบุในบทวิเคราะห์ มีมุมมองเป็นบวกต่อ outlook ของ CBG สำหรับ Woody C+Lock ในไตรมาส 1 มียอดขายที่ 1 ล้านขวด บริษัทคาดฯยอดขายในไตรมาส 2/63 ที่ 15 ล้านขวด โดย บล.เคทีบี (ประเทศไทย) ประเมินยอดขายทั้งปีที่  33 ล้านขวด หากทำได้ตามที่บริษัทฯคาด จะเป็น upside ต่อประมาณการ บล.เคทีบี (ประเทศไทย) ที่ 4.4% หรือ 138 ล้านบาท
อย่างไรก็ตาม คงประมาณการกำไรสุทธิปี 2563 ที่ 3,110 ล้านบาท และคงคำแนะนำ “ซื้อ” CBG ที่ราคาเป้าหมาย 118 บาท อิง PER 38 เท่า โดยปัจจุบัน CBG เทรด PER ที่ 29.6 เท่า ต่ำกว่า peer และยังมี upside จากรายได้จากตลาดต่างประเทศและ Woody C+Lock ที่ดีกว่าคาด